Taloudessa stagflaatiosta puhutaan silloin, kun talouskasvu on hyvin hidasta (=stagnaatio) ja työttömyys on korkealla samaan aikaan kun yleinen hintatason nousu (=inflaatio) on ripeää. Normaalisti inflaation sekä talouskasvun ja työttömyyden yhteyden katsotaan olevan päinvastainen. Stagflaation syynä yleensä pidetään tarjontahäiriöitä tai raha- ja finanssipolitiikan epäonnistumista tai näiden yhdistelmää.